ПРОТОКОЛ №29
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 31.08.2021 г. 

ПРИСЪСТВАТ: Олга Керелска, Атанаска Дишева, Драгомир Кояджиков,  Даниела Марчева, Здравка Шуменска, Десислава Николова и Ирина Ганева. 
Отсъстват: Вероника Имова, Стефан Гроздев

На заседанието присъстваха: 
Мария Христова – директор на дирекция „Конкурси на магистрати“;
Цветанка Тиганчева – началник-отдел „Конкурси на съдии“;
Протоколирал: Илина Йосифова. 

РАЗНИ
Р-1. ОТНОСНО: Произнасяне по допустимостта на предложенията относно кандидати за членове на Висшия съдебен съвет от квотата на съдиите. 
След проведеното гласуване и при обявения резултат със 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 29г., ал. 3 от ЗСВ, ДА ДОПУСНЕ до участие в избора на член на Висшия съдебен съвет от квотата на съдиите кандидата Деян Иванов Денев – съдия в Окръжен съд-Варна.

1.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 29г., ал. 3 от ЗСВ, ДА ДОПУСНЕ до участие в избора на член на Висшия съдебен съвет от квотата на съдиите кандидата Марина Михайлова Дойчинова – съдия във Върховен административен съд.

1.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ решенията по т. 1.1 и т. 1.2 на интернет страницата на Висшия съдебен съвет.

1.4. ВНАСЯ предложенията в заседанието на Съдийската колегия на Висшия съдебен съвет, насрочено на 31.08.2021 г. за разглеждане и произнасяне.

Р-2. ОТНОСНО: Определяне на изпълняващ функциите „административен ръководител - председател“ на Районен съд - Ардино. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Счита, че предложението от административния ръководител – председател на Окръжен съд - Кърджали за командироване на Дарина Байданова – съдия в Районен съд – Кърджали да изпълнява функциите „административен ръководител – председател“ на Районен съд – Ардино, следва да бъде оставено без уважение, тъй като командироването не е в правомощията на Съдийската колегия на Висшия съдебен съвет. 

2.2. Отлага произнасянето по предложението за определяне на изпълняващ функциите „административен ръководител - председател“ на Районен съд – Ардино, като същото да бъде внесено за разглеждане отново след евентуалното командироване на съдия Дарина Байданова в Районен съд – Ардино. 
  
Поради липса на кворум т. Р-3 и Р-4 от настоящия дневен ред не бяха разгледани. 

Р-5. ОТНОСНО: Проект на решение по молба от Рената Георгиева Мишонова - Хальова - съдия в Окръжен съд Враца и национално лице за контакт на Националната съдебна мрежа по граждански и търговски дела в Република България (НСМГТДРБ) - граждански дела, за освобождаването ѝ от членство в Мрежата и от функцията „национално лице за контакт по граждански дела“
След проведеното гласуване и при обявения резултат със 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на Висшия съдебен съвет ДА ОСВОБОДИ, във връзка с решение на Съдийската колегия на Висшия съдебен съвет по протокол №29/20.07.2021 г., т. 20, Рената Георгиева Мишонова – Хальова – съдия в Окръжен съд – Враца, от членство в НСМГТД и от функцията й „национално лице за контакт по граждански дела“. 

5.2. Отправя молба до членовете на НСМГТД да предложат друг член на Мрежата, който да поеме функциите на „национално лице за контакт по граждански дела“ до изтичане на настоящия състав на Мрежата. 

5.3 Внася предложението по т. 5.1 в заседанието на Съдийската колегия на Висшия съдебен съвет, насрочено на 31.08.2021 г., за разглеждане и произнасяне. 
ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
            ЗДРАВКА ШУМЕНСКА (п)